A Törvényszék 2025. február 26-i ítélete – Melnichenko kontra Tanács
(T-498/22. sz. ügy)1
(„Közös kül- és biztonságpolitika – Az Ukrajna területi integritását, szuverenitását és függetlenségét aláásó vagy fenyegető intézkedések miatt hozott korlátozó intézkedések – Pénzeszközök befagyasztása – A tagállamok területére való belépésre vonatkozó korlátozások – Azon személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó, továbbá akikre, illetve amelyekre a tagállamok területére való belépési korlátozások vonatkoznak – A felperes nevének a jegyzékre való felvétele és az azon való fenntartása – Az »összefüggés« fogalma – A 2014/145/KKBP határozat 2. cikke (1) bekezdésének vége – Jogellenességi kifogás – Mérlegelési hiba – Alapvető jogok – Arányosság”)
Az eljárás nyelve: angol
Felek
Felperes: Aleksandra Melnichenko (Saint-Moritz, Svájc) (képviselők: A. Miron, D. Müller, H. Bajer Pellet, R. Pieri, A. Beauchemin ügyvédek és C. Zatschler SC)
Alperes: az Európai Unió Tanácsa (képviselők: B. Driessen és J. Rurarz meghatalmazottak, segítőik: B. Maingain és S. Remy ügyvédek)
A felperest támogató beavatkozók: EuroChem Group AG (Zug, Svájc), Siberian Coal Energy Company AO (SUEK) (Moszkva, Oroszország) (képviselők: N. Montag, L. Engelen és S. Bonifassi ügyvédek)
Az alperest támogató beavatkozó: Belga Királyság (képviselők: C. Pochet, M. Van Regemorter és L. Van den Broeck meghatalmazottak)
Az ügy tárgya
Az EUMSZ 263. cikkre alapított keresetében a felperes, Aleksandra Melnichenko a következő jogi aktusok megsemmisítését kéri, amennyiben azok a hozzájuk mellékelt jegyzékekre felveszik a felperes nevét, és azokon továbbra is fenntartják azt:
először is, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2022. június 3-i (KKBP) 2022/883 tanácsi határozat (HL 2022. L 153., 92. o.), valamint az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2022. június 3-i (EU) 2022/878 tanácsi végrehajtási rendelet (HL 2022. L 153., 15. o.);
másodszor, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2022. szeptember 14-i (KKBP) 2022/1530 tanácsi határozat (HL 2022. L 239., 149. o.), valamint az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2022. szeptember 14-i (EU) 2022/1529 tanácsi végrehajtási rendelet (HL 2022. L 239., 1. o.);
harmadszor, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. március 13-i (KKBP) 2023/572 tanácsi határozat (HL 2023. L 75. I., 134. o.), valamint az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2023. március 13-i (EU) 2023/571 tanácsi végrehajtási rendelet (HL 2023. L 75. I., 1. o.), továbbá az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. április 13-i (KKBP) 2023/811 tanácsi határozat (HL 2023. L 101., 67. o.), valamint az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2023. április 13-i (EU) 2023/806 tanácsi végrehajtási rendelet (HL 2023. L 101., 1. o.).
Az ítélet rendelkező része
A Törvényszék a keresetet elutasítja.
A Törvényszék Aleksandra Melnichenkót kötelezi a költségek viselésére.
Az EuroChem Group AG, a Siberian Coal Energy Company AO (SUEK) és a Belga Királyság maga viseli saját költségeit.
____________
1 HL C 368., 2022.9.26.